**Αποστολή δικαιολογητικών εγγράφων ολοκλήρωσης ΠΑ Φοιτητών ΧΕ 2022-2023**

Αγαπητοί φοιτητές/τριες,

Το Γραφείο Πρακτικής Άσκησης ΕΣΠΑ του Διεθνούς Πανεπιστημίου της Ελλάδος, της πράξης «Πρακτική Άσκηση Τριτοβάθμιας Εκπαίδευσης του Διεθνούς Πανεπιστημίου της Ελλάδος», με MIS 5184460, ενημερώνει τους φοιτητές, που ολοκληρώνουν την πρακτική τους άσκηση στις 14/5/2023, του Χειμερινού Εξαμήνου 2022-2023 ότι, θα πρέπει να αποστείλουν τα κάτωθι δικαιολογητικά λόγω της συμμετοχής τους στο ΕΣΠΑ:

• Αντίγραφο του εντύπου Ε3.5. ΛΗΞΗΣ της ΠΑ (με ημερομηνία λήξης 14/5/2023)

• Δύο (2) πρωτότυπες Βεβαιώσεις ολοκλήρωσης της πρακτικής άσκησης (επισυναπτόμενο αρχείο)

• Βεβαίωση ενσήμων από το ΕΦΚΑ για τους μήνες που εμφανίζονται (μπορείτε να την προμηθευτείτε και μέσω e-efka.gr <[http://e-efka.gr](http://e-efka.gr/)> στον Ατομικό Λογαριασμό Ασφαλισμένου)  
• Βεβαίωση ενσήμων από τον εργοδότη για τους 6 μήνες συνολικά. (ΈΝΤΥΠΟ ΕΡΓΟΔΟΤΗ ΣΤΟ ΟΠΟΙΟ ΑΠΟΤΥΠΩΝΟΝΤΑΙ ΤΑ ΕΝΣΗΜΑ)

• Αποδείξεις εξόφλησης της μηνιαίας αποζημίωσης πρακτικής άσκησης του φορέα απασχόλησης μέσω του τραπεζικού σας λογαριασμού. (Αποδείξεις κατάθεσης στον τραπεζικό λογαριασμό του φοιτητή από το φορέα απασχόλησης). Οι παραπάνω αποδείξεις εξόφλησης λαμβάνονται αποκλειστικά από το φορέα απασχόλησης. Παρακαλείσθε να μην προωθήσετε αντίγραφο του τραπεζικού σας λογαριασμού ή αποδεικτικά κατάθεσης πληρωμής της αποζημίωσης ΠΑ σε τραπεζικό λογαριασμό που σας έκανε ο εργοδότης.

* Το Βιβλιάριο Πρακτικής Άσκησης, συμπληρωμένο για όλη τη διάρκεια της εργασίας του φοιτητή και **υπογεγραμμένο και σφραγισμένο** όπου χρειάζεται από τον ίδιο τον φοιτητή, τον επόπτη του Φορέα Απασχόλησης, τον επόπτη Καθηγητή του Τμήματος καθώς επίσης και φωτοτυπίες:
* Του εξωφύλλου και της πρώτης σελίδας του Βιβλιαρίου Πρακτικής Άσκησης όπου αναγράφονται τα στοιχεία του φοιτητή.
* Της Έκθεσης Πεπραγμένων - Γενικότερες Σημειώσεις του ασκούμενου φοιτητή (Έντυπο 3 Βιβλιαρίου).
* Της Συνοπτικής Έκθεσης Επίδοσης από τον Φορέα Απασχόλησης (τελευταία σελίδα Βιβλιαρίου Πρακτικής).

Τα παραπάνω έγγραφα θα πρέπει να σταλούν πλήρη στη διεύθυνση του Γραφείου Πρακτικής μέσω συστημένου ταχυδρομείου ή Courier ή με φυσική παρουσία.

**Γραφείο Πρακτικής Άσκησης,**

**Διεθνές Πανεπιστήμιο της Ελλάδος**

**Πανεπιστημιούπολη Καβάλας,**

**Κτίριο Κεντρικής Διοίκησης, Άγιος Λουκάς, 65404, Καβάλα**

**Η αποστολή των δικαιολογητικών να γίνει από τη Δευτέρα 15-05-2023 μέχρι την Τετάρτη 31-05-2023 και ώρα 14:00.**

Θα ακολουθήσει νέα ενημέρωση για το **Απογραφικό Δελτίο Εξόδου (ερωτηματολόγιο λήξης)** και για τα **Ερωτηματολόγια Αξιολόγησης** Πρακτικής Άσκησης.